stanford-oval/wikipedia huggingface dataset:
ภาณุเดช วัฒนสุชาติ

| ภาณุเดช วัฒนสุชาติ |
| --- | --- |
ในงานยิ้มสยาม โซไซตี้ แชริตี้ ลานพาร์กพารากอน
สารนิเทศภูมิหลัง
ชื่อเกิด: ภาณุเดช วัฒนสุชาติ
เกิด: 25 กันยายน พ.ศ. 2509 (58 ปี)
ส่วนสูง: 184 เซนติเมตร
อาชีพ: นักแสดง, นายแบบ, ครูสอนการแสดง, นักธุรกิจ, พิธีกร, ยูทูบเบอร์
ปีที่แสดง: พ.ศ. 2533 - ปัจจุบัน
ผลงานเด่น: โฆษณาบัตรเครดิตไดเนอร์คลับ (2533) ชีพ สุสานคนเป็น ละครโทรทัศน์ทางช่อง 7 (2534)
ฐานข้อมูล
IMDb
ภาณุเดช วัฒนสุชาติ (25 กันยายน พ.ศ. 2509) มีชื่อเล่นว่า "ดุ๊ก" เป็นนักแสดง พิธีกรชาวไทย จบการศึกษาระดับมัธยมศึกษาตอนต้นจากโรงเรียนอัสสัมชัญศรีราชา, มัธยมปลายจากโรงเรียนสาธิต "พิบูลบำเพ็ญ" มหาวิทยาลัยบูรพา และจบการศึกษาปริญญาตรีจากคณะนิเทศศาสตร์ มหาวิทยาลัยกรุงเทพ รุ่น 24 / ปีที่สำเร็จการศึกษา 2533
ประวัติ

เข้าสู่วงการบันเทิงด้วยการถ่ายแบบและเล่นโฆษณา โดยผลงานโฆษณาที่มีชื่อเสียง คือ บัตรเครดิตของไดเนอร์คลับ ในปี พ.ศ. 2533 ร่วมกับ น.อ.(พิเศษ)เพิ่ม หงสกุล (บิดาของ อาภัสรา หงสกุล และ ปวีณา หงสกุล) โดยเล่นเป็นชายหนุ่มที่เดินเข้ามาในร้านขายของ และ น.อ.(พิเศษ) เพิ่ม แสดงเป็นเจ้าของร้าน โดยมีคำพูดที่เป็นประโยคเด็ดที่จดจำได้มาปัจจุบันคือ "ทั้งร้านเท่าไหร่ ?"
จากนั้น ภาณุเดช จึงได้เล่นละครโทรทัศน์ทางช่อง 7 เรื่อง ข้าวนอกนา และรับบทนำในเรื่อง สุสานคนเป็น โดยรับบท ชีพ ประกบคู่กับอภิรดี ภวภูตานนท์ ในปี พ.ศ. 2534 เป็นเรื่องที่สร้างชื่อแจ้งเกิดทางจอแก้ว และรับบทร้ายในภาพยนตร์เรื่อง รองต๊ะแล่บแปล๊บ ในปี พ.ศ. 2535 ประกบคู่กับ ทัช ณ ตะกั่วทุ่ง และ วาสนา พูลผล
จากนั้นเป็นต้นมา บทบาทที่ภาณุเดชมักจะได้รับ คือ บทร้ายและตัวประกอบจนเป็นที่รู้จักดี นอกจากนั้นยังเป็นพิธีกรในรายการโทรทัศน์ต่าง ๆ เช่น น้ำใจ ทางช่อง 5 คู่กับ ม.ล.สราลี จิราธิวัฒน์ ในปี พ.ศ. 2538 เป็นต้น
ภาณุเดช วัฒนสุชาติ มีงานอดิเรกที่เจ้าตัวชื่นชอบคือ การออกแบบตกแต่งบ้าน เคยเขียนหนังสือเกี่ยวกับการตกแต่งบ้านออกมาหลายเล่ม ผลงานในระยะหลัง คือ พระเจ้าตะเบ็งชะเวตี้ ในละครโทรทัศน์ทางช่อง 5 เรื่อง กษัตริยา ในปี พ.ศ. 2547 พิธีกร รายการเงาะถอดรูป ทางช่อง 3 ในปี พ.ศ. 2549 และพิธีกรในรายการ ตีท้ายครัว ทางช่อง 3 ในปีเดียวกัน
ปัจจุบัน คุณภาณุเดช วัฒนสุชาติ เป็นนักแสดงและผู้อำนวยการสร้าง บริษัท เงาะถอดรูป จำกัด (Actor and Production Designer)
ผลงานการแสดง > ภาพยนตร์

2534 เปลวไฟในตะวัน รับบท อาจารย์กอบเกื้อ
2535 ป้อ สำหรับบางวัน
2535 โตแล้วต้องโต๋ (รับเชิญ)
2535 รองต๊ะแล่บแปล๊บ รับบท ดุ๊กดิ๊ก (รับเชิญ)
2540 ลับแลคนมหัศจรรย์
2541 วัยระเริง
2553 2022 สึนามิ วันโลกสังหาร รับบท นายกรัฐมนตรีไตรภพ
2555 ความรัก ศรัทธา ปาฏิหาริย์ ซีซั่น 2
ผลงานการแสดง > ละครเวที

2535 ตะลุยเมืองตุ๊กตา
ผลงานการแสดง > โฆษณา

ฟิตเน่
ผลงานพากย์เสียงตัวการ์ตูน

2544 บริษัทรับจ้างหลอน(ไม่)จำกัด พากย์เสียงเป็น แรนดอล
ผลงานพิธีกร

แข่งเลอะ แข่งรอด ช่อง 5
ท้าทาย ช่อง 5
ออนไลน์
พ.ศ. 2565 : รายการ ชุบมือเปิบ ทางช่อง YouTube:AromD Channel ร่วมกับ พลังธรรม กล่อมทองสุข
รางวัลที่ได้รับ

รางวัลเมขลา ผู้แสดงบทร้ายชาย จากละคร สุสานคนเป็น ปี 2534
อื่น ๆ

กรรมการ มูลนิธิสวัสดิการนักแสดงอาวุโส
ครูใหญ่รายการ ทรู อะคาเดมี แฟนเทเชีย ซี่ซั่นที่ 2
พระเอกมิวสิกวิดีโอเพลง รักเอ๋ยรักข้า ของพัชรา แวงวรรณ ต้นฉบับ สวลี ผกาพันธุ์
พระเอกมิวสิกวิดีโอเพลง คนไม่สำคัญ ของ พลพล
นักแสดงใน บัลลังก์เมฆ เดอะมิวสิคัล รับบท วาสุเทพ
แหล่งข้อมูลอื่น

ประวัติจากเว็บไซต์ nangdee
ประวัติจากเว็บไซต์ trueaf เก็บถาวร 2012-07-22 ที่ archive.today
ทนุศักดิ์ เล็กอุทัย

| ทนุศักดิ์ เล็กอุทัยม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 18 มกราคม พ.ศ. 2555 – 22 พฤษภาคม พ.ศ 2557
นายกรัฐมนตรี: ยิ่งลักษณ์ ชินวัตร
ก่อนหน้า: บุญทรง เตริยาภิรมย์
ถัดไป: วิสุทธิ์ ศรีสุพรรณ
สมาชิกสภาผู้แทนราษฎรจังหวัดอุตรดิตถ์ เขต 3
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
 
ข้อมูลส่วนบุคคล
เกิด: 14 มิถุนายน พ.ศ. 2500 (67 ปี)
พรรคการเมือง: เพื่อไทย
คู่สมรส: วิภาดา เล็กอุทัย (หย่า)

ทนุศักดิ์ เล็กอุทัย (เกิด 14 มิถุนายน พ.ศ. 2500) อดีตรัฐมนตรีช่วยว่าการกระทรวงการคลัง ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดอุตรดิตถ์ เขต 3 สังกัดพรรคประชากรไทย ปัจจุบันสังกัดพรรคเพื่อไทย
ประวัติ

ทนุศักดิ์ เล็กอุทัย เกิดเมื่อวันที่ 14 มิถุนายน พ.ศ. 2500 เป็นบุตรของนายไทยธชา และนางอัมพร มีน้อง 1 คน จบการศึกษาชั้นมัธยมศึกษาตอนต้นจากโรงเรียนอุตรดิตถ์ มัธยมศึกษาตอนปลายจากโรงเรียนอำนวยศิลป์  พระนคร สำเร็จการศึกษานิติศาสตรบัณฑิต มหาวิทยาลัยรามคำแหง รัฐประศาสนศาสตรมหาบัณฑิต สาขาการเมืองการปกครอง มหาวิทยาลัยศรีปทุม  และศิลปศาสตรมหาบัณฑิต สาขาไทยศึกษา มหาวิทยาลัยรามคำแหง สมรสและหย่า มีบุตร 2 คน เขาถูกออกหมายจับเนื่องจากเข้าร่วมชุมนุมกับกลุ่มนปช. ในความไม่สงบทางการเมืองในประเทศไทย เมษายน พ.ศ. 2552
งานการเมือง

อดีตเป็นนายกเทศมนตรีตำบลศรีพนมมาศ จังหวัดอุตรดิตถ์ ต่อมาปี พ.ศ. 2539 ลงสมัครรับเลือกตั้งสมาชิกสภาผู้แทนราษฎรเป็นครั้งแรกในนามพรรคประชากรไทย และได้รับการเลือกตั้ง ต่อมา พ.ศ. 2544 ย้ายมาลงสมัครในนามพรรคไทยรักไทย และได้รับการเลือกตั้งติดต่อกันมาอีก 4 สมัย โดยไม่เคยสอบตก
ปลายปี พ.ศ. 2554 นายทนุศักดิ์เป็น 1 ใน 8 ส.ส. ที่ถูกยื่นถอดถอนความผิดตาม พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริตแห่งชาติ(ป.ป.ช.) มาตรา 62
ต่อมาวันที่ 18 มกราคม พ.ศ. 2555 ได้รับโปรดเกล้าฯ เป็นรัฐมนตรีช่วยว่าการกระทรวงการคลัง ในรัฐบาลนางสาวยิ่งลักษณ์ ชินวัตร แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 2
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 16 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ในปี พ.ศ. 2566 มีรายงานว่านายทนุศักดิ์ได้ยุติบทบาททางการเมืองแล้วเนื่องจากปัญหาสุขภาพ
งานการเมือง > สมาชิกสภาผู้แทนราษฎร

ทนุศักดิ์ เล็กอุทัย ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอุตรดิตถ์ สังกัดพรรคประชากรไทย → พรรคเสรีธรรม (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดอุตรดิตถ์ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดอุตรดิตถ์ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุตรดิตถ์ สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุตรดิตถ์ สังกัดพรรคเพื่อไทย
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เปารพ

เปารพ, เปารัพ, หรือ เปารวะ (สันสกฤต: पौरव; อังกฤษ: Pauravas) เป็นราชอาณาจักรโบราณทางตะวันตกเฉียงเหนือของอนุทวีปอินเดีย ตั้งอยู่อย่างน้อยใน 892–322 ปีก่อนคริสตกาล เรื่องราวของเปารพนั้นมีบันทึกในเอกสารทางประวัติศาสตร์และศาสนาของฮินดูซึ่งเก่าแก่ถึง 820 ปีก่อนคริสต์ศักราช
ปอโรสครองบัลลังก์แห่งเปารพอยู่ในคราวที่อเล็กซานเดอร์มหาราชรุกรานอนุทวีปอินเดีย เชื่อกันว่า อเล็กซานเดอร์ปราบปอโรสได้ในยุทธการที่ไฮดาสเปส แล้วโปรดให้ปอโรสครองบัลลังก์ดังเดิม แต่ในฐานะเจ้าประเทศราช เรียก เซแทร็ป ครั้น 322 ปีก่อนคริสต์ศักราช จันทรคุปตเมารยะพิชิตดินแดนเปารพได้และก่อตั้งจักรวรรดิเมารยะ จักรวรรดิที่ใหญ่ที่สุดในอนุทวีปอินเดีย
เครื่องถ่ายเอกสาร

เครื่องถ่ายเอกสาร
เครื่องถ่ายเอกสาร เป็นอุปกรณ์สำนักงานอย่างหนึ่งซึ่งใช้ในการสำเนาเอกสาร โดยการใช้ความร้อน หรือหลักไฟฟ้าสถิต ในการอ่านเอกสารต้นฉบับและ พิมพ์เอกสารอีกฉบับออกมา
เครื่องถ่ายเอกสารระบบไฟฟ้าสถิต

เครื่องถ่ายเอกสารระบบไฟฟ้าสถิต เป็นกระบวนการถ่ายเอกสารแบบใช้กระดาษเคลือบ ซึ่งใช้ประจุไฟฟ้าลบในการถ่ายทอดภาพจากต้นฉบับ เช่นเดียวกับเครื่องถ่ายเอกสารแบบใช้กระดาษธรรมดา แต่กระบวนการของระบบไฟฟ้าสถิต ใช้วัสดุและเทคนิคคล้ายกับการอัดรูปถ่าย กล่าวคือ เริ่มต้นด้วยการทำให้กระดาษเคลือบมีประจุไฟฟ้าลบ แล้วปล่อยให้กระดาษเคลือบสัมผัส กับลำแสงที่สะท้อนมาจากต้นฉบับ จากนั้นผ่านกระดาษลงในสารละลายออกและเป่าให้แห้งด้วยอากาศร้อนก่อนออกจากเครื่อง กระดาษเคลือบเป็นกระดาษที่บริษัทผู้ผลิตเครื่องถ่ายเอกสารผลิตขึ้นมาเป็นพิเศษ หน้ากระดาษด้านที่สัมผัสกับแสงเคลือบด้วยซิงค์ออกไซด์ ซึ่งเป็นสารที่มีความไวต่อแสง ส่วนด้านหลังกระดาษเคลือบด้วยสารละลายเรซินซึ่งจะอุดรูพรุนของกระดาษ ทำให้กระดาษ ไม่ดูดซับของเหลวเมื่อถูกจุ่มลงในสารละลาย เนื่องจากกระดาษมีความไวต่อแสง ดังนั้น จึงต้องป้องกันไม่ให้ถูกแสง นอกจากในช่วงเวลาที่ถ่ายเอกสารเท่านั้น
เครื่องถ่ายเอกสารระบบสอดสี

เครื่องถ่ายเอกสารนี้ สามารถให้ภาพสีบนกระดาษธรรมดา โดยการผสมกันของผงหมึกแม่สี 3 สี คือ สีเหลือง (Yellow), สีฟ้า (Cyan) และสีม่วง (Magenta) การผสมกันของ ผงหมึกแม่สีทั้งสามสี จะได้สีเขียว (Green), สีแดง (Red), สีน้ำเงิน (Blue) และสีดำ (Black) เพิ่มขึ้นมา รวมเป็นสีทั้ง หมด 7 สีด้วยกัน กระบวนการถ่ายเอกสารมีความเร็วมาก การถ่ายเอกสารที่ใช้สีครบเต็มอัตรา ใช้เวลาประมาณ 33 วินาที สำหรับแผ่นแรกและหากใช้ต้นฉบับเดิม แผ่นต่อ ๆ มาจะใช้เวลาแผ่นละประมาณ 18 วินาทีเท่านั้น และหากเลือกจำนวนสีน้อยลง กระบวนการถ่ายเอกสารก็จะยิ่งใช้เวลาน้อยกว่าเดิมอีก บนแผงหน้าปัด ของเครื่องถ่ายเอกสารจะมีปุ่มสำหรับเลือกจำนวนสีและความเข้มที่ต้องการ
ดูเพิ่ม

การถ่ายเอกสาร
ชินชัย แก้วเรือน

| ชินชัย แก้วเรือน> ข้อมูลส่วนบุคคล |
| --- | --- |
เกิด: 2 สิงหาคม พ.ศ. 2498 (69 ปี) อำเภอลี้ จังหวัดลำพูน
ศาสนา: พุทธ
พรรคการเมือง: เพื่อแผ่นดิน (2550–2554)   เพื่อนเกษตรไทย (2554–2557)   พลังประชาธิปไตย (2557–2561)   เพื่อธรรม (2561–2562)   ประชาชาติ (2562)   ภูมิใจไทย (2562–ปัจจุบัน)

ชินชัย แก้วเรือน (เกิด 2 สิงหาคม พ.ศ. 2498) เป็นนักร้องเพลงพื้นบ้าน ชาวจังหวัดลำพูน และเป็นอดีตผู้สมัครสมาชิกสภาผู้แทนราษฎรจังหวัดลำพูน สังกัดพรรคเพื่อนเกษตรไทย ปัจจุบันสังกัดพรรคภูมิใจไทย
ประวัติ

นายชินชัย แก้วเรือน เกิดเมื่อวันที่ 2 สิงหาคม พ.ศ. 2498 ที่จังหวัดลำพูน จบการศึกษาสาขาพระพุทธศาสนา จากบัณฑิตวิทยาลัย มหาวิทยาลัยมหาจุฬาลงกรณราชวิทยาลัย
การทำงาน > นักร้อง

นายชินชัย เป็นนักร้องเพลงพื้นเมืองของภาคเหนือ ในสำเนียงท้องถิ่นจังหวัดลำพูน บทเพลงที่มีชื่อเสียงได้แก่ แอ่วปอยหลวงวังสะแกง กระเทยดง ฯลฯ
การทำงาน > งานการเมือง

ชินชัย แก้วเรือน ได้เข้ามาทำงานการเมืองท้องถิ่น เป็นนายกองค์การบริหารส่วนตำบลศรีวิชัย อำเภอลี้ จังหวัดลำพูน และลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคเพื่อแผ่นดิน ในระบบสัดส่วน แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้ลงสมัครรับเลือกตั้ง ส.ส.จังหวัดลำพูน เขต 1 สังกัดพรรคเพื่อนเกษตรไทย หมายเลข 39 แต่ก็ไม่ได้รับเลือกตั้งเช่นเดียวกับครั้งที่ผ่านมา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้ลงสมัครรับเลือกตั้งในนามพรรคพลังประชาธิปไตย ซึ่งเป็นการเลือกตั้งที่มีผู้สมัครเพียง 2 คน อีกคนคือ นายรังสรรค์ มณีรัตน์ จากพรรคเพื่อไทย
ในปี พ.ศ. 2561 เขาย้ายไปสังกัดพรรคเพื่อธรรม ซึ่งมีนายสมพงษ์ อมรวิวัฒน์ เป็นหัวหน้าพรรค
นายชินชัย เป็นหนึ่งในแกนนำแนวร่วมประชาธิปไตยต่อต้านเผด็จการแห่งชาติ จังหวัดลำพูน
เขาลงสมัครรับเลือกตั้งในพื้นที่จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาชาติ แต่ไม่ได้รับเลือกตั้ง
นลินี ทวีสิน

| นลินี ทวีสินม> ว.ม., ป.ช. |
| --- | --- |


ประธานผู้แทนการค้าไทย
อยู่ในวาระ
เริ่มดำรงตำแหน่ง  13 กันยายน พ.ศ. 2566 (1 ปี 150 วัน)
นายกรัฐมนตรี: เศรษฐา ทวีสิน (2566 - 2567) แพทองธาร ชินวัตร (2567 - ปัจจุบัน)
ดำรงตำแหน่ง 20 พฤศจิกายน พ.ศ. 2555 – 22 พฤษภาคม พ.ศ. 2557  (1 ปี 183 วัน)
นายกรัฐมนตรี: ยิ่งลักษณ์ ชินวัตร
ดำรงตำแหน่ง 30 สิงหาคม พ.ศ. 2554 – 18 มกราคม พ.ศ. 2555 (0 ปี 141 วัน)
นายกรัฐมนตรี: ยิ่งลักษณ์ ชินวัตร
รัฐมนตรีประจำสำนักนายกรัฐมนตรี
ดำรงตำแหน่ง 18 มกราคม พ.ศ. 2555 – 28 ตุลาคม พ.ศ. 2555 (0 ปี 283 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: วรวัจน์ เอื้ออภิญญกุล
ถัดไป: นิวัฒน์ธำรง บุญทรงไพศาล
สมาชิกวุฒิสภากรุงเทพมหานคร
ดำรงตำแหน่ง 19 เมษายน พ.ศ. 2549 – 19 กันยายน พ.ศ. 2549 (0 ปี 153 วัน)
 
ข้อมูลส่วนบุคคล
เกิด: 12 กุมภาพันธ์ พ.ศ. 2503 (64 ปี)
ศาสนา: พุทธ
พรรคการเมือง: พลังประชาชน (2550–2551) เพื่อไทย (2551–2561, 2566–ปัจจุบัน) เพื่อธรรม (2561–2562)
คู่สมรส: ปิตินันท์ ทวีสิน (หย่า)

นลินี ทวีสิน (สกุลเดิม มิสรา, 12 กุมภาพันธ์ พ.ศ. 2503) เป็นนักการเมืองชาวไทย เป็นประธานผู้แทนการค้าไทย อดีตรัฐมนตรีประจำสำนักนายกรัฐมนตรี ในรัฐบาลยิ่งลักษณ์ ชินวัตร อดีตสมาชิกวุฒิสภากรุงเทพมหานคร และอดีตหัวหน้าพรรคเพื่อธรรม
ประวัติ

ดร.นลินี ทวีสิน ชื่อเล่น จอย เกิดเมื่อวันที่ 12 กุมภาพันธ์ พ.ศ. 2503 เป็นบุตรของเดโอปราภาเดอร์ มิสรา กับสัมพันธ์ สุทธิภาค  ซึ่งสกุลมิสราเป็นตระกูลนักธุรกิจเชื้อสายอินเดีย ดร. นลินีได้สมรสกับปิตินันท์ ทวีสิน แต่สถานะทางกฎหมายของเธอคือหย่า แต่เธอก็ยังใช้นามสกุล ทวีสิน ของอดีตสามีตามเดิม  โดยเธอใช้ชื่อและนามสกุลที่พ้องกับชื่อพี่สาวของเศรษฐา ทวีสิน ทั้งๆ ที่เธอมิได้มีความเกี่ยวดองกันแต่อย่างใด
ประวัติ > การศึกษา

ดร. นลินี สำเร็จการศึกษาจากโรงเรียนเมาต์เฮอร์มอน เมืองดาร์จีลิง ประเทศอินเดีย และในระดับอุดมศึกษาจากสหรัฐทั้งหมด ประกอบด้วยระดับปริญญาตรี สาขาเศรษฐศาสตร์ วิทยาลัยเซนต์แมรี รัฐแมริแลนด์ (St. Mary’s College of Maryland), ระดับปริญญาโท สาขารัฐประศาสนศาสตร์ จากมหาวิทยาลัยฮาร์วาร์ด, ระดับปริญญาเอก สาขาการสื่อสาร มหาวิทยาลัยรีเจนต์ (Regent University) รัฐเวอร์จิเนีย, และ Edward S. Mason Fellow มหาวิทยาลัยฮาร์วาร์ด นอกจากนั้นยังผ่านการศึกษาอบรมในหลักสูตรการป้องกันราชอาณาจักร ภาครัฐร่วมเอกชน (ปรอ.) รุ่นที่ 18 ของวิทยาลัยป้องกันราชอาณาจักร (วปอ. 2548) หลักสูตรผู้บริหารระดับสูง สถาบันวิทยาการตลาดทุน รุ่นที่ 13 ของสถาบันวิทยาการตลาดทุน และหลักสูตรพรรคการเมืองกับการปกครองระบอบประชาธิปไตย สำหรับผู้บริหารพรรคการเมือง รุ่นที่ 4 (พปป.4) ของสถาบันพระปกเกล้า
การทำงาน

ดร.นลินี ทวีสิน เคยดำรงตำแหน่งสำคัญหลายตำแหน่ง เช่น ผู้พิพากษาสมทบ ศาลทรัพย์สินทางปัญญาและการค้าระหว่างประเทศกลาง เลขานุการรัฐมนตรีว่าการกระทรวงพาณิชย์  ที่ปรึกษารัฐมนตรีว่าการกระทรวงวัฒนธรรม และประธานคณะทำงานการกระจายรายได้ สภาที่ปรึกษาเศรษฐกิจและสังคมแห่งชาติ ต่อมาได้รับเลือกตั้งเป็นสมาชิกวุฒิสภา กรุงเทพมหานคร ในการเลือกตั้ง พ.ศ. 2549 แต่ต้องถูกยกเลิกเนื่องจากการรัฐประหาร 19 กันยายน ต่อจากนั้นจึงได้ลงสมัครรับเลือกตั้ง ส.ส.กรุงเทพมหานคร สังกัดพรรคพลังประชาชน ในการเลือกตั้ง พ.ศ. 2550 แต่ไม่ได้รับเลือกตั้ง ต่อมาได้รับตำแหน่งที่ปรึกษารัฐมนตรีว่าการกระทรวงพาณิชย์ (มิ่งขวัญ แสงสุวรรณ์)
จากนั้นในการเลือกตั้ง พ.ศ. 2554 ได้ลงสมัครรับเลือกตั้งอีกครั้งในแบบบัญชีรายชื่อ สังกัดพรรคเพื่อไทย ลำดับที่ 125 แต่ไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 99
ใน พ.ศ. 2561 ดร. นลินีได้ลาออกจากสมาชิกพรรค เพื่อไทย และย้ายมาสังกัด พรรคเพื่อธรรม พร้อมกับรับตำแหน่งรองหัวหน้าพรรคกระทั่งนาย สมพงษ์ อมรวิวัฒน์ ได้ลาออกจากการเป็นสมาชิกพรรคทำให้พ้นจากตำแหน่งหัวหน้าพรรค ดร. นลินีจึงได้รับเลือกให้ดำรงตำแหน่งหัวหน้าพรรคคนต่อมาก่อนที่จะลาออกจากสมาชิกพรรคทำให้พ้นจากตำแหน่งหัวหน้า พรรคเพื่อธรรม ในเวลาต่อมา  กระทั่งในเดือนกันยายน พ.ศ. 2562 เธอได้ลาออกจากตำแหน่งหัวหน้าพรรค
ดร.นลินี ได้รับแต่งตั้งเป็นผู้แทนการค้าไทย ในรัฐบาลของนางสาวยิ่งลักษณ์ ชินวัตร เมื่อเดือนสิงหาคม พ.ศ. 2554 กระทั่งเมื่อวันที่ 18 มกราคม พ.ศ. 2555 ได้รับโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรี กำกับดูแลสำนักงานปลัดสำนักนายกรัฐมนตรีเฉพาะสำนักงานเสริมสร้างเอกลักษณ์ของชาติ สำนักเลขาธิการนายกรัฐมนตรี เฉพาะสำนักโฆษกประจำสำนักนายกรัฐมนตรี ราชบัณฑิตยสถาน สำนักงานคณะกรรมการวิจัยแห่งชาติ สำนักงานสภาที่ปรึกษาเศรษฐกิจและสังคมแห่งชาติ สำนักงานบริหารและพัฒนาองค์ความรู้ (องค์การมหาชน) สำนักงานกองทุนสนับสนุนการวิจัย และ สำนักงานรับรองมาตรฐานและรับรองคุณภาพการศึกษา (องค์การมหาชน) ต่อมาถูกปรับออกจากตำแหน่งในเดือนตุลาคม พ.ศ. 2555
ต่อมาเมื่อวันที่ 20 พฤศจิกายน พ.ศ. 2555 ได้รับแต่งตั้งเป็นผู้แทนการค้าไทยเป็นสมัยที่ 2 แทนนายวรวีร์ มะกูดี ที่ขอลาออกจากตำแหน่ง
ต่อมาเมื่อวันที่ 12 กันยายน พ.ศ. 2566 คณะรัฐมนตรีซึ่งนำโดยเศรษฐา ทวีสิน ได้แต่งตั้งให้ ดร. นลินีเป็นผู้แทนการค้าไทยเป็นสมัยที่ 3
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
จักพัน ไพรสุวรรณ

นักฟุตบอลชาวไทย
จักพัน ไพรสุวรรณ (16 สิงหาคม พ.ศ. 2537 – ) เป็นนักฟุตบอลชาวไทย ปัจจุบันเขาทำหน้าที่ในตำแหน่งเซ็นเตอร์แบ็กให้แก่ทรู แบงค็อก ยูไนเต็ด ในการแข่งไทยลีก รวมถึงทีมชาติไทย
ผลงานระดับสโมสร > จามจุรี ยูไนเต็ด

จักพันเริ่มต้นอาชีพค้าแข้งกับสโมสรฟุตบอลจามจุรี ยูไนเต็ด สโมสรระดับสาม ก่อนฤดูกาล 2558
ผลงานระดับสโมสร > พัทยา ยูไนเต็ด (ปัจจุบันเปลี่ยนชื่อเป็นสมุทรปราการ ซิตี้)

ใน พ.ศ. 2559 จักพันย้ายไปสโมสรฟุตบอลพัทยา ยูไนเต็ด โดยสโมสรนี้ได้เปลี่ยนชื่อเป็นสโมสรฟุตบอลสมุทรปราการ ซิตี้ ใน พ.ศ. 2562 ซึ่งเขาลงแข่งในลีกทั้งหมด 115 นัดตลอดระยะเวลาที่อยู่กับสโมสรดังกล่าว
ผลงานระดับสโมสร > บีจี ปทุม ยูไนเต็ด

กระทั่งวันที่ 19 กรกฎาคม พ.ศ. 2564 จักพันได้ย้ายไปสโมสรฟุตบอลบีจี ปทุม ยูไนเต็ด ซึ่งเป็นสโมสรใหญ่ในการแข่งไทยลีก
ผลงานระดับนานาชาติ

ในเดือนพฤษภาคม พ.ศ. 2565 จักพันได้รับการเรียกติดทีมชาติในการแข่งกระชับมิตร เขาเปิดตัวในระดับนานาชาติด้วยการชนะทีมชาติเติร์กเมนิสถาน 1 ประตูต่อ 0 เมื่อวันที่ 27 พฤษภาคม พ.ศ. 2565 ส่วนเดือนธันวาคม พ.ศ. 2565 จักพันได้รับการเรียกตัวเข้าร่วมการแข่งฟุตบอลชิงแชมป์แห่งชาติอาเซียน 2022 โดยอาเลชังดรี ปอลกิง หัวหน้าผู้ฝึกสอน ซึ่งเขาเป็นส่วนหนึ่งของทีมที่ชนะเลิศในทัวร์นาเมนต์นี้
กระทั่งวันที่ 17 ตุลาคม พ.ศ. 2566 จักพันได้ยิงประตูแรกให้แก่ทีมชาติไทย เมื่อครั้งปะทะกับทีมชาติยุโรปอย่างเอสโตเนีย
ผลงานระดับนานาชาติ > ประตูระดับนานาชาติ

| ลําดับ | วันที่ | สถานที่ | คู่แข่ง | คะแนน | ผล | การแข่ง |
| --- | --- | --- | --- | --- | --- | --- |
| 1 | 17 ตุลาคม พ.ศ. 2566 | สนามกีฬาลิลเลกูลา ทาลลินน์ ประเทศเอสโตเนีย |  เอสโตเนีย | 1–1 | 1–1 | กระชับมิตร |
เกียรติประวัติ > สโมสร > ร่วมกับบีจี ปทุม ยูไนเต็ด

ไทยแลนด์แชมเปียนส์คัพ (1 สมัย): 2564, 2565
ไทยลีกคัพ รองชนะเลิศ: 2565–66
เกียรติประวัติ > ระหว่างประเทศ > ร่วมกับทีมชาติไทย

ฟุตบอลชิงแชมป์แห่งชาติอาเซียน (1 สมัย): 2022
พรทิพย์ สกิดใจ

| พรทิพย์ สกิดใจ |
| --- | --- |
เกิด: 23 เมษายน พ.ศ. 2523 (44 ปี) พรทิพย์ วงศ์กิจจานนท์ กรุงเทพมหานคร ประเทศไทย
คู่สมรส: ณัฐวุฒิ สกิดใจ (2555−ปัจจุบัน)
บุตร: 2 คน
อาชีพ: นักแสดง นางแบบ พิธีกร นักธุรกิจ
ปีที่แสดง: พ.ศ. 2542–ปัจจุบัน
ผลงานเด่น: รสสุคนธ์ - สุสานคนเป็น (2545)  เอมอร - คุณแจ๋วกะเพราไก่ คุณชายไข่ดาว (2546)  ราณี - เกล็ดมรกต (2546)  เกวลิน - กิเลสมาร (2547)  อมาวดี - โม่งแดง (2548)  สายใจ - มนต์รักลูกทุ่ง (2548)  โสภานภางค์/สุนีย์ - แรงฤทธิ์พิศวาส (2549)  บัวริน - วิวาห์อลเวง (2550)  เจ้านางแสงหล้า/ลิ้นฟ้า - ปอบผีฟ้า (2552)  เทพี/แองเจิล - รหัสโลกันตร์ (2552)  นาฏลดา - หงส์ฟ้า (2553)  ปทุมวดี - ลิลลี่สีกุหลาบ (2554)  เอนิตา(นิตา) - ลิขิตเสน่หา (2554)
พรทิพย์ สกิดใจ (สกุลเดิม: วงศ์กิจจานนท์; เกิด 23 เมษายน พ.ศ. 2523) ชื่อเล่น เอ๋ เป็นนักแสดง นางแบบ พิธีกรชาวไทย
ประวัติ

พรทิพย์ วงศ์กิจจานนท์ เกิดที่กรุงเทพมหานคร เป็นบุตรคนที่สาม จากพี่น้อง 3 คน จบการศึกษาระดับอนุบาลที่โรงเรียนอนุบาลสมใจ ระดับประถมศึกษาที่โรงเรียนอำนวยศิลป์ มัธยมศึกษาที่โรงเรียนสันติราษฎร์วิทยาลัย และจบการศึกษาระดับปริญญาตรี จากสาขานิเทศศาสตร์ มหาวิทยาลัยราชภัฏจันทรเกษม
ด้านชีวิตส่วนตัวได้สมรสกับนักแสดง ณัฐวุฒิ สกิดใจ ที่โรงแรมแชงกรี-ลา เมื่อวันที่ 18 พฤษภาคม พ.ศ. 2555 หลังจากคบหาดูใจกันมาได้ถึง 8 ปี
ปัจจุบันทั้งคู่มีบุตรชายด้วยกัน 2 คน คือ ภูดิศ สกิดใจ หรือ ภู คลอดที่โรงพยาบาลบีเอ็นเอช เมื่อวันที่ 30 มีนาคม พ.ศ. 2556  และ ภูมิธนินทร์ สกิดใจ หรือ เภา
ผลงานการแสดง > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2542 | เพชรตาแมว | ราชาวดี | ช่อง 5 |
| 2542 | ซื่อไม่บื้อรัก | พรทิพย์ | ช่อง 7 |
| 2543 |  ชาติมังกร  | ซิ่วไน๊ | ช่อง 7 |
| 2544 |  ทายาทอสูร | แม่นางคำหยาด (รับเชิญ) | ช่อง 7 |
| 2544 |  นางร้าย | ลัดดาวัลย์ | ช่อง 3 |
| 2545 | สุสานคนเป็น | รสสุคนธ์ | ช่อง 7 |
| 2545 |  รุ่งทิพย์ | ยุพา | ช่อง 7 |
| 2545 |  ยอดรักร้อยล้าน | ตรีเพ็ชร / ตรีประดับ | ช่อง 7 |
| 2546 |  เดิมพันวันวิวาห์ | ลิณ | ช่อง 7 |
| 2546 | คุณแจ๋วกะเพราไก่ คุณชายไข่ดาว | เอมอ | ช่อง 7 |
| 2546 | เกล็ดมรกต | ราณี | ช่อง 7 |
| 2546 | กษัตริยา  | อินทรเทวี | ช่อง 5 |
| 2547 |  กิเลสมาร | เกวลิน | ช่อง 3 |
| 2547 | กำกับรักกำกับหัวใจ | ดาราฉาย | ไอทีวี |
| 2547 | ขายตรงส่งรัก | ญาติกา | ช่อง 7 |
| 2547 |  หลงทางรัก | พิมพร | ช่อง 7 |
| 2547 |  มหาราชกู้แผ่นดิน | อินทรเทวี | ช่อง 5 |
| 2548 |  โม่งแดง | อมาวดี | ช่อง 7 |
| 2548 | มนต์รักลูกทุ่ง | สายใจ | ช่อง 7 |
| 2548 | แม่คุณ...ทูนหัว | อรอภัสรา | ช่อง 7 |
| 2549 | อนันตาลัย | พวงชมพู | ไอทีวี |
| 2549 |  คุณนายสายลับ | นพนารี | ช่อง 5 |
| 2549 |  ใจเดียว | เรณุกา | ช่อง 7 |
| 2549 | แรงฤทธิ์พิศวาส | โสภานภางค์ / สุนีย์ (อดีต) | ช่อง 7 |
| 2549 | นรสิงห์ | พรทิพย์ | ไอทีวี |
| 2550 | วิวาห์อลเวง | บัวริน | ช่อง 7 |
| 2550 |  หน่วยเปิ่น เกินพิกัด | เลอลักษณ์ | ช่อง 7 |
| 2550 | ภูตสาวพราวเสน่ห์ | ไฉไล | ช่อง 7 |
| 2551 | คู่ปั่น คู่ป่วน | มีมี่ | ช่อง 7 |
| 2551 | สายใยสวาท | แคทรียา | ช่อง 7 |
| 2551 | ชุมชนคนรักดี | น้ำหวาน | ช่อง 7 |
| 2552 | รักข้ามรั้ว | น้องส้มจุก | ช่อง 7 |
| 2552 | ปอบผีฟ้า | เจ้านางแสงหล้า / ลิ้นฟ้า | ช่อง 7 |
| 2552 | รหัสโลกันตร์ | เทพี / แองเจิล | ช่อง 7 |
| 2553 |  หงส์ฟ้า | นาฏลดา | ช่อง 7 |
| 2554 | ลิลลี่สีกุหลาบ | ปทุมวดี | ช่อง 7 |
| 2554 | ระเบิดเถิดเทิง ลั่นทุ่ง | จอมโจรหมวยใหญ่ (รับเชิญ) | ช่อง 5 |
| 2554 | ลิขิตเสน่หา | เอนิตา (นิตา) | ช่อง 3 |
| 2555 | เล่ห์ร้อยรัก | ปารมี | ช่อง 3 |
| 2558 | เพื่อนรัก เพื่อนริษยา | เอ๋ พรทิพย์ (รับเชิญ) | ช่อง 3 |
| 2564 | รักนอกกรอบ | สุ | ช่อง 3 |
| 2567 | โลกหมุนรอบเธอ | พนิดา อำนาจบวรเดชา | ช่อง 3 |
ผลงานการแสดง > ภาพยนตร์

แก้วขนเหล็ก (2546) รับบท โชติรส
ผลงานการแสดง > พิธีกร

เมย์ เอ๋ โอ๋ Mama's Talk พิธีกรร่วมกับ ภัคจีรา วรรณสุทธิ์ และ ปทิดา กำเนิดพลอย (รายการสด) ทุกวันจันทร์ - วันศุกร์ เวลา 10.30 - 11.00 น. ทางพีพีทีวี เอชดี ช่อง 36 (4 มีนาคม 2562 - 27 ธันวาคม 2562)
ผลงานการแสดง > โฆษณา

ดูเม็กซ์ ดูโกร 3 ดี
แหล่งข้อมูลอื่น

พรทิพย์ สกิดใจ ที่เอกซ์ (ทวิตเตอร์)
พรทิพย์ สกิดใจ ที่อินสตาแกรม
อรรถพร ธีมากร

| อรรถพร ธีมากร |
| --- | --- |
เกิด: 10 ธันวาคม พ.ศ. 2516 (51 ปี) อำเภอปากพะยูน จังหวัดพัทลุง ประเทศไทย
คู่สมรส: อริญรดา ปิติมารัชต์ (2553 - ปัจจุบัน)
บุตร: 2 คน
อาชีพ:  นักแสดง  นักร้อง  นักดนตรี  พิธีกร  ผู้กำกับ 
ปีที่แสดง: 2537–ปัจจุบัน
ผลงานเด่น: เปี๊ยก วิสุทธิ์กษัตริย์ จาก 2499 อันธพาลครองเมือง ต้น จาก เดอะ เลตเตอร์ จดหมายรัก
พระสุรัสวดี: นักแสดงประกอบชายยอดเยี่ยม  พ.ศ. 2542 - กำแพง
ฐานข้อมูล
IMDb
ThaiFilmDb
อรรถพร ธีมากร (เกิด 10 ธันวาคม พ.ศ. 2516) ชื่อเล่น หนุ่ม เป็นนักแสดงและนักร้องชาวไทย บุตรของนายพูนสวัสดิ์ ธีมากร นักแสดงอาวุโส เข้าสู่วงการบันเทิงหลังไปออกรายการ จันทร์กะพริบ กับคุณพ่อ โดยเล่นละครเรื่อง "รุ่นหนึ่งตึกห้าหน้าเดิน" เป็นเรื่องแรก ต่อมามีผลงานแสดงละครและภาพยนตร์อีกหลายเรื่อง โดยผลงานภาพยนตร์สร้างชื่อ คือ 2499 อันธพาลครองเมือง และยังได้รับการเสนอชื่อเข้าชิงรางวัลผู้แสดงนำชายยอดเยี่ยมจากภาพยนตร์เรื่อง เดอะ เลตเตอร์ จดหมายรัก ในการประกาศรางวัลภาพยนตร์แห่งชาติ สุพรรณหงส์ ประจำปี 2547
ประวัติ

ด้านการศึกษาและชีวิตส่วนตัว จบบริหารธุรกิจบัณฑิต มหาวิทยาลัยเซนต์จอห์น สมรสกับ อริญรดา ปิติมารัชต์ มีบุตรชาย 2 คน ชื่อ อันดาและอดัม
ผลงานภาพยนตร์

ล่องจุ๊น ขอหมอนใบนั้นที่เธอฝันยามหนุน (พ.ศ. 2539)
2499 อันธพาลครองเมือง (พ.ศ. 2540)
เพื่อเพื่อน เพื่อฝัน เพื่อวันเกียรติยศ (พ.ศ. 2540)
กำแพง (พ.ศ. 2542)
จัน ดารา (พ.ศ. 2544)
โอเคเบตง (พ.ศ. 2546)
เดอะ เลตเตอร์ จดหมายรัก (พ.ศ. 2547)
ดึกแล้วคุณขา (พ.ศ. 2550)
ปืนใหญ่จอมสลัด (พ.ศ. 2551)
ตายโหง (พ.ศ. 2553) ตอน คุกกองปราบ
ความฝันอันสูงสุด (พ.ศ. 2555)
อาปัติ (พ.ศ. 2558)
เปรต อาบัติ (พ.ศ. 2560)